Der er mange forskellige tilbud på kanalrundfarter. Man kan f.eks. købe en dagsbillet til kanalbådene, der giver mulighed for at hoppe af og på hele dagen, hvor man så kan vælge mellem to ruter, hvor den ene har fokus på det historiske, og den anden har vægt på Amsterdams hemmelige steder. Du kan også købe billetter til en 2-timers kanalrundfart, hvor du sejler forbi kendte attraktioner som eksempelvis Anne Franks Hus. Eller hvis du er typen der går all-in kan du købe billetter til en aftenkanalrundfart med 4-retters middag og drinks. Prisen på en kanalrundfart afhænger meget af hvor lang tid, om du vil have mad og drikke på turen m.m. Det kan være alt fra 100 kr. til 700 kr.